**550/2015. (XII.15.) számú Képviselő-testületi határozat:**

**- Önkormányzati vagyonnal kapcsolatos döntések -**

*(14 igen, 0 nem, 3 tartózkodás)*

1. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzata és a Városliget Center Kft. (Cg.01-09-664771, székhely: 1071 Budapest, Damjanich u 11-15., ügyvezető: Spingold Tiberiu) között a Budapest VII. kerület belterület 33414 helyrajzi szám alatt felvett, természetben a Budapest, VII. kerület Rottenbiller utca 33. szám alatti, kivett egyéb épület, iroda, lakás és raktár megnevezésű ingatlan tulajdonostársak általi használatára vonatkozó, a jelen határozat mellékletét képező használati megállapodást és alaprajzi mellékletét jóváhagyja, és felkéri a Polgármestert a használati megállapodás aláírására.

2. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzata a Budapest VII. kerület, 33414 helyrajzi számú, természetben Budapest, VII. kerület Rottenbiller utca 33. szám alatti, 5157 m2 alapterületű, kivett egyéb épület, iroda, lakás és raktár megnevezésű ingatlan 3920/5157 tulajdoni hányadának – mely természetben a fentiek szerinti használati megállapodás szerinti ingatlanrész – vonatkozásában a SOMEREN Kft. (Cg.01-09-205059, székhely: 1116 Budapest, Temesvár utca 20., ügyvezető: Jellinek Dániel) által a Városliget Center Kft. (Cg.01-09-664771, székhely: 1071 Budapest, Damjanich u 11-15., ügyvezető: Spingold Tiberiu) részére tett vételi ajánlatban kikötött 1.500.000,- EUR, azaz egymillió-ötszázezer euró vételáron nem kíván az elővásárlási jogával élni.

**Felelős:** Vattamány Zsolt polgármester

**Határidő:** azonnal

**751/2016.(08.01.) Sz. PKB határozat**

* **Döntés a Rottenbiller u. 31. és 33. számú ingatlan hasznosításával kapcsolatos megállapodás megtárgyalásának lefolytatásáról –**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy nem fogadja el a Someren Kft. által elkészített és az előterjesztés mellékleteként csatolt telekegyesítési megállapodást valamint a használati megosztásról szóló megállapodást, továbbá egyet ért azzal, hogy a Budapest Főváros VII. Kerületi Erzsébetváros Önkormányzata és a Someren Kft. telekalakítási tárgyalásokat folytassanak, amelyre felkéri dr. Bajkai István alpolgármestert.

**Felelős: dr. Bajkai Isván alpolgármester**

**Határidő: azonnal**

**Végrehajtásért felelős: dr. Bajkai István - alpolgármester**

*A fenti határozatot a Bizottság (5 igen, 0 nem szavazattal, 1 tartózkodással) elfogadta.*

**450/2016. (XI.23.) számú Képviselő-testületi határozat:**

**- Döntés a Rottenbiller utca 31. és 33. szám alatti ingatlanok egyesítéséről és megosztásáról -**

*(15 igen, 0 nem, 1 tartózkodás)*

**Budapest Főváros VII. kerület Erzsébetváros Önkormányzata Képviselő-testülete felhatalmazza a Pénzügyi és Kerületfejlesztési Bizottságot,** hogy a Budapest, VII. kerület, belterület 33414 helyrajzi szám alatt felvett, természetben 1077 Budapest, Rottenbiller utca 33. alatt található „Kivett egyéb épület és iroda és üzlet, raktár” megjelölésű, ingatlan vonatkozásában a Budapest Főváros VII. Kerület Erzsébetváros Önkormányzata és a Someren Ingatlanforgalmazó és Hasznosító Kft. közötti „használati megosztásról szóló megállapodás”-t érdemben jóváhagyja. A „használati megosztásról szóló megállapodás” melléklete legyen a későbbi megosztási vázrajz az ingatlan-nyilvántartási adatoknak megfelelően, aminek alapján a Someren Ingatlanforgalmazó és Hasznosító Kft. 3920/5157 arányú tulajdonosa és az Önkormányzat 1237/5157 arányú tulajdnonosa az ingatlannak.

**Felelős:** Vattamány Zsolt polgármester

**Határidő:** 2016. december 31.

**451/2016. (XI.23.) számú Képviselő-testületi határozat:**

**- Döntés a Rottenbiller utca 31. és 33. szám alatti ingatlanok egyesítéséről és megosztásáról -**

*(14 igen, 0 nem, 2 tartózkodás)*

1.

**Budapest Főváros VII. kerület Erzsébetváros Önkormányzata Képviselő-testülete felhatalmazza a Pénzügyi és Kerületfejlesztési Bizottságot,** hogy a 33414 hrsz-ú és a 33413 hrsz ingatlanok vonatkozásában a „telekegyesítési megállapodás”-t, valamint „településrendezési szerződés”-t érdemben jóváhagyja. A „településrendezési szerződés”-nek tartalmaznia kell az előterjesztés szerinti, - a Someren Ingatlanforgalmazó és Hasznosító Kft által tett – felajánlásokat, valamint egy olyan nyilatkozatot, hogy az esetleges jogutódokra kihatóan is a „használati megosztás” mellékletét képező megosztási vázrajz alapján, egy későbbi megosztáshoz történő hozzájárulás ellen nem emelnek kifogást.

2.

**Budapest Főváros VII. kerület Erzsébetváros Önkormányzata Képviselő-testülete úgy dönt,** hogy **hozzájárul** a Budapest, VII. kerület, belterület 33413 hrsz. alatt felvett, természetben a 1077 Budapest, Rottenbiller utca 31. alatt található, „Kivett egyéb épület és iroda és üzlet, raktár” megjelölésű és a Budapest, VII. kerület, belterület 33414 hrsz. alatt felvett, természetben 1077 Budapest, Rottenbiller u. 33. alatt található „Kivett egyéb épület és iroda és üzlet, raktár” megjelölésű ingatlan telekegyesítéséhez. Felhatalmazza a Polgármestert a „használati megosztás megállapodás, a „telekegyesítési megállapodás”, valamint „településrendezési szerződés” aláírását követően a földhivatal által záradékolt változási vázrajz aláírására.

3.

**Budapest Főváros VII. kerület Erzsébetváros Önkormányzata Képviselő-testülete felhatalmazza a Pénzügyi és Kerületfejlesztési Bizottságot,** hogy a 33414 hrsz-ú és a 33413 hrsz ingatlanok vonatkozásában a telekegyesítési eljárást követően, a szükséges okiratok aláírása után az önkormányzati tulajdoni aránynak megfelelő ingatlanmegosztásra vonatkozó „ingatlanmegosztási megállapodást” jóváhagyja.

**Felelős:** Vattamány Zsolt polgármester

**Határidő:** 2016. december 31.

**279/2017. (VI.16.) számú Képviselő-testületi határozat:**

**- Önkormányzati vagyonnal kapcsolatos döntések** – Bp. VII. Rottenbiller u. 33. bérleti jogviszony megszüntetése  **-**

*(14 igen, 1 nem, 0 tartózkodás)*

# Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Budapest VII. Rottenbiller u. 33. szám alatti, 33414 helyrajzi számon nyilvántartott épületben az 1993. évi LXXVIII. törvény 26. §-a, valamint a 12/2012(III.26.) számú az Önkormányzat tulajdonában álló lakások és nem lakás céljára szolgáló helyiségek bérbeadásáról szóló rendelet 13. §-ban foglaltak alapján szüntesse meg az Önkormányzati lakásbérlők bérleti szerződését és gondoskodjon a bérlők elhelyezéséről.

**Felelős:** Vattamány Zsolt polgármester

**Határidő:** folyamatos

**280/2017. (VI.16.) számú Képviselő-testületi határozat:**

**- Önkormányzati vagyonnal kapcsolatos döntések** – Bp. VII. Rottenbiller u. 33. árverés **-**

*(14 igen, 1 nem, 0 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az önkormányzati tulajdonú ingatlanok kiürítését követően nyilvános versenyeztetés útján történő értékesítésre kijelöli a **Budapest VII. Rottenbiller u. 33.** szám alatti, 33414 helyrajzi számon nyilvántartott 1237/5157 tulajdoni hányadát, amely természetben az ingatlanon álló lakóépület és udvar. Az ingatlan irányárát a Sátori és Társa Mérnöki Iroda Kft. által megadott 371.700.000,- Ft forgalmi értékben, a licitlépcsőt pedig 500.000,- Ft-ban határozza meg.

|  |  |  |
| --- | --- | --- |
| **Helyrajzi szám:** | **Önkormányzat tulajdoni hányad** | **Piaci-forgalmi érték (Ft)** |
| 33414 | 1237/5157 | 371.700.000,- Ft |

A Képviselő-testület felkéri az Erzsébetvárosi Ingatlangazdálkodási Nonprofit Zrt.-t az árverési dokumentáció elkészítésére, az eljárás lebonyolítására, valamint felhatalmazza a Pénzügyi és Kerületfejlesztési Bizottságot az árverési felhívás tartalmának jóváhagyására.

Az eladási pályázati eljárás eredményét a Képviselő-testület hagyja jóvá a versenyeztetési eljárást követő képviselő-testületi ülésen.

**Felelős:** Vattamány Zsolt polgármester

**Határidő:** folyamatos

**72/2018. (II.14.) számú Képviselő-testületi határozat:**

**- Önkormányzati vagyonhasznosítással kapcsolatos döntések –** *280/2017. (VI.16.) határozat módosítása* **-**

*(16 igen, 0 nem, 0 tartózkodás)*

* **a 280/2017. (VI.16.) számú határozat módosításáról -**

A Képviselő-testület a **280/2017. (VI.16.) számú határozatával** meghatározott, nyilvános versenyeztetés útján történő értékesítésre kijelölt, **Budapest VII. Rottenbiller u. 33.** szám alatti, 33414 helyrajzi számon nyilvántartott ingatlan 1237/5157 tulajdoni hányada, (amely természetben az ingatlanon álló lakóépület és udvar**) irányárát akként módosítja**, hogy a Sátori és Társa Mérnöki Iroda Kft. által 2018. február 7-én aktualizált értékbecslésében megadott 374.100.000,- Ft forgalmi értékben, a licitlépcsőt pedig 500.000,- Ft-ban határozza meg.

|  |  |  |
| --- | --- | --- |
| **Helyrajzi szám:** | **Önkormányzat tulajdoni hányad** | **Piaci-forgalmi érték (Ft)** |
| 33414 | 1237/5157 | 374.100.000,- Ft |

A 280/2017. (VI.16.) számú határozat módosítással nem érintett szövege egyebekben változatlan tartalommal marad hatályban.

**Felelős:** Vattamány Zsolt polgármester

**Határidő:** azonnali