***K I V O N A T  
Budapest Főváros VII. kerület Erzsébetváros Önkormányzata Képviselő-testületének  
2018. május 31-én 11 órakor megtartott rendkívüli nyilvános ülésének jegyzőkönyvéből***

**128/2018. (V.31.) számú Képviselő-testületi határozat:**

**- Döntés „Erzsébetvárosi Zsidó Örökségért Alapítvány” alapítójának megváltoztatásáról -**

*(13 igen, 0 nem, 3 tartózkodás)*

Budapest Főváros VII. kerület Erzsébetváros Önkormányzatának Képviselő-testülete a 377/2017. (X.03.) számú Képviselő-testületi határozata szerint továbbra is indokoltnak tartja az Erzsébetvárosi Zsidó Örökségért Alapítvány létrehozását.

A bejegyzés akadályát képező jogszabály probléma megoldása érdekében az Alapítvány alapítójának az ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság jelöli ki, ezzel egyidejűleg a határozat mellékletét képező alapító okiratot jóváhagyja és felhatalmazza a társaság ügyvezetőjét az alapító okirat aláírására, továbbá az alapítvány bejegyzése érdekében a szükséges intézkedések megtételére és a további szükséges okiratok aláírására

A Képviselő-testület a korábbiakban az Alapítvány által megnyitott számlára átutalt 3.000.000.-Ft (azaz hárommillió forint) induló vagyon juttatását akként tartja fenn, hogy azt az alapító ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság számára történő, célhoz kötött juttatásnak tekinti. A juttatás célja az Alapítvány induló vagyonának biztosítása, amely ekként az alapító ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság által juttatott induló vagyonnak minősül.

A Képviselő-testület a székhely használatot a 1077 Budapest, Csányi utca 5. szám alatti, önkormányzati tulajdonú ingatlan tekintetében ingyenesen biztosítja.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *Rozsnoki Erzsébet, a Vagyongazdálkodási Iroda megbízott vezetője*